Nóg 'n deurbraak ná polisie transitorooftog stuit | Maroela Media
Foto verskaf deur SAPD, Limpopo
Maroela Media het vroeër berig lede van die gemeenskap in Mokopane (Potgietersrus) het die polisie ingelig van die beplande rooftog en die verskillende eenhede van die polisie het die vermeende rowers net buite die dorp voorgekeer.
Twee van die verdagtes is op die toneel doodgeskiet tydens 'n skietgeveg en een is ernstig gewond. Twee persone is in hegtenis geneem.
Lt.kol. Moatshe Ngoepe, woordvoerder van die polisie, het gesê die oorblywende twee verdagtes, onderskeidelik 26 en 31 jaar oud, is Donderdag in die vroeë oggendure in hegtenis geneem in Seshego buite Polokwane.
"Die polisie het tydens die inhegtenisneming beslag gelê op 'n 9 mm-vuurwapen met 'n magasyn en nege patrone," het hy bygevoeg. "Die polisie het ook beslag gelê op 'n 16 warsenders ('signal jammers')."
Die mans sal binnekort in hof verskyn.
Die twee verdagtes wat Saterdag in hegtenis geneem is, het reeds in die Mokopane-landdroshof verskyn. Hulle bly in aanhouding sonder enige borgtog tot 5 Mei 2017 vir verdere polisieondersoek.
Mooi so SAPD! Vat hulle kort!
Mooi so polisie! Ons is trots op jul! Julle is kookwater!
Die gemeenskap wat die inligting verstrek het verdien ook hul kompliment. Dankie jul het n ernstige misdaad voorkom.